BBK-k eta Aldundiak epea ireki dute Zirgari sarietarako hautagaitzak aurkezteko | BBK
BBK-k eta Aldundiak epea ireki dute Zirgari sarietarako hautagaitzak aurkezteko
BBK 17 urtarrila, 2020
BBK-k eta Bizkaiko Foru Aldundiak epea ireki dute emakumeen eta gizonen berdintasunaren aldeko lana aitortzeko Zirgari sarien bosgarren ediziorako hautagaitzak aurkezteko.
Aurten, lehen aldiz, sari hauen bitartez, esker ona adieraziko zaio tokian-tokian emakumeen taldeen eta kolektiboen ahalduntzearen aldeko lanagatik nabarmendu den erakunde bati edo gehiagori.
Ohorezko Zirgari Saria 2020. Pertsona fisiko batek edo gehiagok emakumeen eskubideen alde eta emakumeen eta gizonen berdintasunaren alde eginiko ibilbidea saritzeko
Zirgari Saria 2020, emakumeenganako indarkeriaren kontrako borrokari. Emakumeenganako indarkeriaren kontra eginiko lanagatik nabarmendu den erakunde bat edo gehiago saritzeko.
Zirgari Saria 2020, ahalduntze eta balio-aldaketari. Balioen aldaketan eta emakumeen ahalduntze kolektibo eta sozialaren aldeko lanean nabarmendu den erakunde bat edo gehiago saritzeko.
Zirgari Saria 2020, herritar aktiboei. Tokian-tokian emakumeen taldeen eta kolektiboen ahalduntzearen aldeko lanean nabarmendu den erakunde bat edo gehiago saritzeko, baldin eta aurreko kategorietara aurkeztu ez badira.
Hautagaitzak posta elektronikoz aurkez daitezke (berdintasuna@bizkaia.eus), edo, bestela, Berdintasunerako, Lankidetzarako eta Dibertsitaterako Zuzendaritza Nagusiaren bulegoetan (Mazarredo zumarkalea 63-3 48009 Bilbao) edo Administrazio Publikoen Administrazio Prozedura Erkidearen urriaren 1eko 39/2015 Legearen 16. artikuluan adierazitako bideak erabiliz.
Zehazki, hautagaitzak inprimaki baten bidez aurkeztu behar dira, zeina web-helbide honetan deskargatu daitekeen: http://bit.ly/2uJYrPU. Oinarriak lotura honetan kontsulta daitezke: http://bit.ly/2R8s9pc
AURREKO URTEETAKO SARIAK
Iaz, hauei eman zitzaizkien sariak: historiadora Pilar Pérez Fuentes historialariari (Ohorezkoa), IZAR Cutting Tools erakundeari (Erantzunkidetasuna eta kontziliazioa), Tartekari sareari (Emakumeenganako indarkeriaren kontrako borroka), eta Athletic Club-aren emakumeen taldeari eta Patricia Espinar pilotariari (Ahalduntzea eta balio-aldaketa).
2018 honako hauek jaso zuten saria: Adela Asúa legelariak (Ohorezkoa), Mutualiak (Erantzunkidetasuna eta kontziliazioa), Zinemakumak Gara! zine-jaialdia (Ahalduntzea eta balio-aldaketa) eta ahizpa oblatuen Leiho Zabalik programak (Emakumeenganako indarkeriaren kontrako borroka).
Aurreko edizioan, 2017an, saria jaso zuten Carmen Bernabé teologoak (Ohorezkoa), Clara Campoamor elkarteak (Emakumeenganako indarkeriaren kontrako borroka), Pikara Magazine aldizkariak (Ahalduntzea eta balio-aldaketa) eta Grupo Servicios Sociales Integrados e Ingeteam enpresek (Erantzunkidetasun eta kontziliazioa, ex aequo).
Zirgari Sarien filosofiaren barruan printzipio hauek daude jasota: emakumeen aurkako indarkeria errotik desagerraraztea, matxismoa salatzea eta gainditzea, gizonak berdintasunaren alde inplikatzeko apustua egitea, baterako hezkuntzan aurrera egitea, balioak aldatzeko eta emakumeak ahalduntzeko edo denboraren erabilera berriak lortzeko lan egitea eta kontziliazio arduratsua sustatzea.
Enkarguz
“Enkarguz" proiektuen helburu Nagusia kanta baten sorkuntza modu didaktiko batean azaltzea da
BIZKAIA BBK Bekak
BBK-k eta Bizkaiko Foru Aldundiak Bizkaia BBK beken hirugarren edizioa atera dute, bertoko talentuari beste bultzada bat emateko helburuarekin, eta honela, sektore estrategikoetan
BBK Open Science 2020k zientzia ireki eta parte-hartzailerako bere programazioa zabaldu eta indartu du, urte osoan egingo diren eta asteburu honetan bertan hasiko diren dozenaka ekitaldi eta jarduerarekin
BBK Salak Emakumeok!-en bigarren edizioarekin irekiko du musika-urtea
Santo Tomas azoka ekologikoena hasten da